Ke seo a se etsang hona jwale, a rapela ka madi a Hae bakeng sa dibe tsa rona. Empa ka tsatsi le leng yona Konyana eo etla fetoha Tau ya leloko la Juda. O tla hlaha ka matla le ho nka sebaka sa hae ho busa jwalo ka Morena. Ke Morena ya tlang wa lefatshe lena. E ho jwalo, empa ha ho bolele hore ha se Morena motsotsong wa jwale. Ha jwale ke mmuso wa se moya. Hobane ke Morena wa rona, Morena wa bahlanka. Ha se mmuso wa lefatshe lena jwalo kaha le rona re se ba lefatshe lena. Ke lona lebaka re sa etseng seo lefatshe lena le se etsang re etsa tse fapaneng le tsa bona le ka mekgwa re sa tshwane. Boahi ba rona bo lehodimong. Re hapa meya ya lefatsheng jwalo ka ha tswalo ya bobedi ya rona ka Jesu moo eleng Morena. Ke lona lebaka le etsang hore basadi ba rona ba sa teneng marikgwe le ho itlotsa ka dipainte tsena tseo lefatshe le itshasang ka tsona le ho kuta meriri ya bona. Ke lona lebaka le etsang hore le banna ba rona basa nwe jwala le ho tsuba dikwae le ho tswella ho phela sebeng. Seaparo sa rona ke seaparo sa Moya oo oleng ho Kreste ya ka ho rona. Mmuso o mong le omong o tla feta, empa wa rona o tla hlola kaho sa feleng.